Lionel Messi: “Real” YChLning eng yaxshi jamoasi emasdi, biroq barchani mag‘lub eta oldi

Lionel Messi Chempionlar Ligasida “PSJ”ning “Real”ga mag‘lub bo‘lgani haqida gapirdi.

Chempionlar Ligasida katta umidlarimiz bor edi, agar o‘sha o‘yinni hisobga oladigan bo‘lsak, yakuniy natija biz uchun zarba bo‘ldi.
“Real”ni juda yaxshi bilaman, umrim davomida uning atrofida bo‘lganman. Uchrashuvda ham shunga o‘xshash narsa bo‘lishi mumkinligini tushundim — ular yo‘q joydan gol uradi va o‘yinni o‘zgartirib yuboradi.
Xuddi shunday voqea biz bilan ham, boshqa jamoalar bilan ham sodir bo‘ldi. Shunday ekan, bizni holat yagonasi emas.
“Real”ga mag‘lub bo‘lish bizga ta’sir o‘tkazdi. Chempionlar Ligasi g‘olibiga aylangan “Real”ni hurmat qilgan holda aytamanki, ular musobaqaning eng yaxshi jamoasi emasdi, ammo shunday bo‘lsa-da barchani mag‘lub eta oldi.
Lionel Messi, “PSJ” hujumchisi
Eslatib o‘tamiz, parijliklar musobaqaning 1/8 finalida “qaymoqranglilar”ga imkoniyatni boy berib (1:0, 1:3), o‘z yurishini to‘xtatgandi. “Real” chorak finalda “Chelsi”, yarim finalda “Manchester Siti”, finalda esa “Liverpul”ni taslim etib, YChL sovrinini qo‘lga kiritdi.